《奉酬冯太守行视西山关隘次宋庄见弃田有作》
明代·归有光

云代搏胡兵，千里羽书亟。
戒邻畏明牧，循山转危踬。
通谷数行畏，在所皆行至。
猃狁虽匪茹，中国亦有备。
所悲《云汉》诗，余黎靡孑遗。
今岁洪水割，怀襄颇不异。
巨浪落高崖，排蹙万石坠。
畏原昔禋禋，一朝化碛地。
野老向天哭，前古所未记。
迢迢孤岭绝，习习阴风吹。
月明清霜白，虚馆不成寐。
何计恤疲氓，赋诗以言志。
往往展卷读，纸上见残泪。
昔闻《舂陵行》，今人岂轩轾。
余亦忝禄食，空尔徒叹愧。

作者简介：归有光（1506～1571）明代官员、散文家。字熙甫，又字开甫，别号震川，又号项脊生，汉族，江苏昆山人。嘉靖十九年举人。会试落第八次，徙居嘉定安亭江上，读书谈道，学徒众多，60岁方成进士，历长兴知县、顺德通判、南京太仆寺丞，留掌内阁制敕房，与修《世宗实录》，卒于南京。归有光与唐顺之、王慎中两人均崇尚内容翔实、文字朴实的唐宋古文，并称为嘉靖三大家。由于归有光在散文创作方面的极深造诣，在当时被称为“今之欧阳修”，后人称赞其散文为“明文第一”，著有《震川先生集》《三吴水利录》等。